У мају 2015. је постављен за селектора репрезентације Словеније. Прво велико такмичење на којем је водио репрезентацију Словенију је било Европско првенство 2016. у Пољској где је освојено тек 14. место. Исте године је преко квалификација успео да одведе Словенце на Олимпијске игре у Рију. На Олимпијском турниру са Словенцима осваја шесто место, а недуго затим продужује уговор до 2020. године. На Светском првенству 2017. у Француској са Словенцима осваја бронзану медаљу, а наредне године на Европском првенству 2018. у Хрватској осваја осмо место. Крајем новембра 2019. смењен је са места селектора Словеније.